ดาวโจนส์ปิดพุ่ง,ทองร่วง,น้ำมันลดลง
หุ้นดาวโจนส์ปิดบวก 297.03 จุด ด้านราคาน้ำมันลดลง 28 เซนต์ ขณะที่ทองคำ ร่วง13.4ดอลลาร์
10 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,800.60 จุด เพิ่มขึ้น 297.03 จุด หรือ +0.89%, ดัชนี เอสแอนด์พี 500 ปิดที่ 4,128.80 จุด เพิ่มขึ้น 31.63 จุด หรือ +0.77% และดัชนีแนสแดคปิดที่ 13,900.19 จุด เพิ่มขึ้น 70.88 จุด หรือ +0.51%
ดัชนีดาวโจนส์ตลาดหุ้นนิวยอร์กปิดบวกทำนิวไฮเมื่อวันที่ 9 เม.ย. เช่นเดียวกับดัชนี เอสแอนด์พี 500 และยังปิดตลาดปรับตัวขึ้นเป็นสัปดาห์ที่ 3 ติดต่อกันด้วย โดยตลาดได้แรงหนุนบางส่วนจากหุ้นเติบโต (growth stocks) ที่ดีดตัวขึ้น
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบ เดือนพ.ค. ลดลง 28 เซนต์ หรือ 0.5% ปิดที่ 59.32 ดอลลาร์/บาร์เรล สัญญาน้ำมันดิบเบรนท์ ส่งมอบเดือนมิ.ย. ลดลง 25 เซนต์ หรือ 0.4% ปิดที่ 62.95 ดอลลาร์/บาร์เรล
ราคาทองคำตลาดโคเม็กซ์ งวดส่งมอบเดือนมิ.ย. ลดลง 13.4 ดอลลาร์ หรือ 0.76% ปิดที่ 1,744.8 ดอลลาร์/ออนซ์